CELEX: 62018CN0342
Language: sl
Date: 2018-05-24 00:00:00
Title: Zadeva C-342/18 P: Pritožba, ki jo je Polskie Górnictwo Naftowe i Gazownictwo S.A. vložila 24. maja 2018 zoper sklep Splošnega sodišča (prvi senat) z dne 15. marca 2018 v zadevi T-130/17, Polskie Górnictwo Naftowe i Gazownictwo S.A./Komisija

201807200192012932018/C 276/333422018CJC27620180806SL01SLINFO_JUDICIAL20180524242521Zadeva C-342/18 P: Pritožba, ki jo je Polskie Górnictwo Naftowe i Gazownictwo S.A. vložila 24. maja 2018 zoper sklep Splošnega sodišča (prvi senat) z dne 15. marca 2018 v zadevi T-130/17, Polskie Górnictwo Naftowe i Gazownictwo S.A./Komisija
 ---documentbreak--- C2762018SL2410120180524SL0033241252Pritožba, ki jo je Polskie Górnictwo Naftowe i Gazownictwo S.A. vložila 24. maja 2018 zoper sklep Splošnega sodišča (prvi senat) z dne 15. marca 2018 v zadevi T-130/17, Polskie Górnictwo Naftowe i Gazownictwo S.A./Komisija
   (Zadeva C-342/18 P)2018/C 276/33Jezik postopka: poljščina
      Stranki
   
   
      Pritožnica: Polskie Górnictwo Naftowe i Gazownictwo S.A. (zastopnik: M. Jeżewski, adwokat)
   
      Druga stranka v postopku: Evropska komisija
   
      Predlogi
   
   Pritožnica Sodišču predlaga, naj:
   
            —
         
         
            razveljavi izpodbijani sklep Splošnega sodišča Evropske unije z dne 15. marca 2018, s katerim je bila tožba družbe Polskie Górnictwo Naftowe i Gazownictwo S.A. v zadevi T-130/17 razglašena za nedopustno;
         
      
            —
         
         
            odloči o dopustnosti tožbe družbe Polskie Górnictwo Naftowe i Gazownictwo S.A. v zadevi T-130/17 in jo razglasi za dopustno, s katero je v skladu s členom 263 PDEU predlagala razglasitev ničnosti Sklepa Komisije C(2016) 6950 final z dne 28. oktobra 2016 o spremembi pogojev za izvzetje plinovoda OPAL iz pravil o dostopu tretjih strani do sistema in o reguliranju tarif, odobreno na podlagi Direktive 2003/55/ES (
                  1
               );
         
      
            —
         
         
            zadevo vrne v razsojanje Splošnemu sodišču, da odloči o utemeljenosti tožbe.
         
      
      Pritožbeni razlogi in bistvene trditve
   
   
            1.
         
         
            Napačna razlaga člena 263 PDEU z ugotovitvijo, da se sklep Komisije na pritožnico ne nanaša neposredno
            Pritožnica v okviru tega pritožbenega razloga zatrjuje, da je ugotovitev Splošnega sodišča, da se sklep Komisije na pritožnico ne nanaša neposredno, napačna. Odločitev Splošnega sodišča ni v skladu z dosedanjo sodno prakso, da se sklep Komisije neposredno nanaša na osebe, ki niso nacionalni regulativni organi, na katere je naslovljen ta sklep. Pritožnica natančneje navaja, da je nemški regulativni organ očitno želel sprejeti regulativno oprostitev.
         
      
            2.
         
         
            Napačna razlaga člena 263 PDEU z ugotovitvijo, da se sklep Komisije na pritožnico ne nanaša posamično
            Pritožnica v okviru tega pritožbenega razloga zatrjuje, da njen položaj omogoča individualizacijo v smislu sodne prakse v zvezi z dopustnostjo tožb. Izpodbijani sklep se zaradi njenega tržnega položaja nanjo nanaša posamično. Ta sklep tudi vpliva na njen položaj zaradi njenega lastništva plinovoda Jamał, ki je konkurent plinovoda OPAL (ki je podaljšek plinovoda NordStream), in na njen položaj gospodarskega subjekta, ki je zavezan za zagotavljanje zanesljivosti oskrbe s plinom.
         
      
            3.
         
         
            Napačna razlaga člena 263, četrti odstavek in fine, PDEU z ugotovitvijo, da izpodbijani sklep ni predpis
            Pritožnica v okviru tega pritožbenega razloga navaja, da sklep Komisije ni predpis in da je presoja Splošnega sodišča v zvezi s tem napačna.
         
      (
         1
      )	Direktiva Evropskega parlamenta in Sveta 2003/55/ES z dne 26. junija 2003 o skupnih pravilih notranjega trga z zemeljskim plinom in o razveljavitvi Direktive 98/30/ES (UL, posebna izdaja v slovenščini, poglavje 12, zvezek 2, str. 230).